smcproject/ml-wiki-sentences huggingface dataset:
അൽപ്പതേജെസ്സിൽ ഈ
അസ്ത്രം പ്രയോഗിച്ചാൽ മൂന്നുലോകവും ദഹിച്ചുപോകും.
നീ യുദ്ധത്തിൽ പീഡയിൽപ്പെട്ടാൽ ഇതു പ്രയോഗിക്കാം.
നിനക്ക് നേരെ വരുന്ന അസ്ത്രങ്ങളെ
കെടുത്താനായി ഇത് എപ്പോഴും പ്രയോഗിക്കാവുന്നതാണ്.
സർവ്വാത്രഘാതകമാണ് ഈ അസ്ത്രം.
ദിവ്യവും തടവറ്റതു
മാണ് ഈ അസ്ത്രം..
ചരാചരാത്മകമായ പ്രപഞ്ചത്തിൽ മൂന്നു
ലോകത്തിലും ഈ അസ്ത്രത്തിനു നശിപ്പിക്കുവാൻ വയ്യാത്തതായി ഒന്നുമില്ല.
വാക്കോ, നോട്ടമോ, മനസ്സോ, വില്ലോ കൊണ്ട്
ഈ അസ്ത്രം പ്രയോഗിക്കാം.
വൈശമ്പായനൻ പറഞ്ഞു: “ഇതു കേട്ടപ്പോൾ അർജ്ജുനൻ
ശുചിയായ ആ ലോകാധിപതിയുടെ മുൻപിൽ ഏകാഗ്രചിത്തനായി നിന്ന്, എനിക്ക് ഉപദേശിച്ചാലും എന്നു പറഞ്ഞു.
അന്തകതുല്യമായ പാശുപതാസ്ത്രം, പ്രയോഗിക്കുന്നതിലും സംഹരിക്കുന്നതിലും ഉള്ള സർവ്വരഹസ്യങ്ങളോടും കൂടി, ശിവൻ ആ
പാണ്ഡുപുത്രനെ ഗ്രഹിപ്പിച്ചു.
ഉമാനാഥന് എന്നപോലെ ആ
അസ്ത്രം പാർത്ഥനും അധീനമായി.
അർജ്ജുനൻ സസന്തോഷം
പാശുപതാസ്ത്രം വാങ്ങിയ ഉടനെ കാടും കടലും മലയും
വൃക്ഷവും നാടും നഗരവും ചേർന്ന ഭൂമി കുലുങ്ങുകയും, ശംഖ
ദുന്ദുഭിനാദം മുഴങ്ങുകയും, കൊള്ളിമീനുകൾ വീഴുകയും
ചെയ്തു.
കൊടുങ്കാറ്റും ചുഴലിക്കാറ്റുമുണ്ടായി.
ഉജ്ജ്വലവും
ഘോരവുമായ ആ അസ്ത്രം അർജ്ജുനന്റെ പാർശ്വത്തിൽ
മൂർത്തിമത്തായി നില്ക്കുന്നത് ദേവദാനവന്മാർ കണ്ടു.
രുദ്രൻ
സ്പർശിച്ചതോടുകൂടി ഫൽഗുനന്റെ ശരീരത്തിലുള്ള മാലിന്യവും വേദനയുമെല്ലാം പോയി.
"ഇനി അർജ്
ജുനാ!
നിനക്കു സ്വർഗ്ഗലോകത്തു പോകാം' എന്ന് മഹേശ്വരൻ അർജ്ജുനനോടു
പറഞ്ഞു.
മഹാദേവനിൽനിന്ന് അനുജ്ഞകിട്ടിയ ഉടനെ മഹാദേവനെ വിജയൻ കുമ്പിട്ടു തൊഴുത്, ആകാശത്തേക്കു നോക്കി.
അപ്പോൾ അത്യുഗ്രതേജസ്വിയും, ദേവദേവനും, കൈലാസനാ
ഥനും, ഉമാകാന്തനുമായ മഹേശ്വരൻ ദൈത്യപിശാചനാശനമായ ഗാണ്ഡീവമെന്ന മഹത്തായ ധനുസ്സ് അർജ്ജുനനു നല്കി.
ഉടനെ ശുഭവും, ഋഷിസങ്കേതവും, അനുഗൃഹീതവും മഞ്ഞുമൂടിയതുമായ ഗുഹകൾ നിറഞ്ഞ പർവ്വതം വിട്ട്, അർജ്ജുനൻ
നോക്കിനിൽക്കെ പിനാകപാണിയും, വൃഷഭധ്വജനുമായ ശിവൻ,
ഉമാസമേതം മറഞ്ഞു.
ലോകർ നോക്കിനിൽക്കെ സൂര്യൻ മറയുന്നതുപോലെ ആ തേജസ്വി മറഞ്ഞു..
പാവ്‌ലോ ഒലെക്സാണ്ട്രോവിച്ച് വൈഷേബാബ ഇംഗ്ലീഷ് വിലാസം https://ml.wikipedia.org/wiki/Pavlo_Vyshebaba
ഒരു ഉക്രേനിയൻ ഇക്കോ ആക്ടിവിസ്റ്റും സംഗീതജ്ഞനും എഴുത്തുകാരനുമാണ് പാവ്‌ലോ ഒലെക്സാണ്ട്രോവിച്ച് വൈഷേബാബ (ജനനം മാർച്ച് 28, 1986, ക്രാമാറ്റോർസ്ക്, ഡൊനെറ്റ്സ്ക് മേഖല, ഉക്രേനിയൻ എസ്എസ്ആർ)  .
"വൺ പ്ലാനറ്റ്" എൻജിഒയുടെ സഹസ്ഥാപകനും തലവനും, ഉക്രെയ്നിലെ യുഎൻഡിപി നയതന്ത്രപ്രതിനിധിയുമാണ് വൈഷേബാബ.
പാവ്ലോ വൈഷേബാബ ക്രാമാറ്റോർസ്കിലാണ് ജനിച്ചത്.
ഡോൺബാസ് മെഷീൻ-ബിൽഡിംഗ് അക്കാദമിയിൽ എഞ്ചിനീയറിംഗ് പഠിക്കാൻ തുടങ്ങിയ അദ്ദേഹം  മൂന്നാം വർഷത്തിനുശേഷം തന്റെ രേഖകൾ പിൻവലിക്കുകയും മരിയുപോൾ സ്റ്റേറ്റ് യൂണിവേഴ്സിറ്റിയിൽ ജേണലിസത്തിൽ ചേരുകയും ചെയ്തു .
പഠനകാലത്ത്, "പ്രിയസോവ്സ്കി റബോച്ചി" എന്ന പത്രത്തിൽ മൂന്ന് വർഷം അദ്ദേഹം ജോലി ചെയ്തു.
2012 ൽ, യൂണിവേഴ്സിറ്റിയിൽ നിന്ന് ബിരുദം നേടിയ ശേഷം, അദ്ദേഹം കൈവിലേക്ക് മാറി.
അന്തസ്സിൻറെ വിപ്ലവത്തിൽ, പ്രത്യേകിച്ച് നാഷണൽ റെസിസ്റ്റൻസ് ഹെഡ്ക്വാർട്ടേഴ്സിന്റെ പ്രസ് സെന്ററിന്റെ പ്രവർത്തനത്തിൽ സജീവമായി പങ്കെടുത്തു.
യാനുകോവിച്ച് ഭരണകൂടത്തെ അട്ടിമറിച്ചതിനുശേഷം, ഉക്രെയ്നിലെ മന്ത്രിമാരുടെ കാബിനറ്റിന്റെ പ്രസ് സർവീസിൽ അദ്ദേഹം ഒന്നര വർഷത്തോളം പ്രവർത്തിച്ചു.
അന്താരാഷ്ട്ര ആശയവിനിമയവും മന്ത്രാലയങ്ങൾ തമ്മിലുള്ള ബന്ധവും അദ്ദേഹം കൈകാര്യം ചെയ്തു.
"റഷ്യൻ ഫെഡറേഷന്റെ കൂലിപ്പടയാളികളും സഹകാരികളും" ക്രാമാറ്റോർസ്കിന്റെ അധിനിവേശമാണ് ഈ പ്രവൃത്തിയെന്ന് വാദിച്ചുകൊണ്ട് അദ്ദേഹം റഷ്യൻ ഭാഷ ഉപയോഗിക്കാൻ വിസമ്മതിച്ചു കൊണ്ട് ഉക്രേനിയൻ ഭാഷയിലേക്ക് മാറി.
2013-ൽ അദ്ദേഹം സസ്യാഹാരിയായി.
2015-ൽ അദ്ദേഹം മാംസാഹാര നിഷേധിയായി, ഒടുവിൽ സമുദ്രവിഭവങ്ങളും മൃഗങ്ങളിൽ നിന്നുള്ള വസ്ത്രങ്ങളും ഉപേക്ഷിച്ചു.
ഒരു അഭിമുഖത്തിൽ, പാവ്‌ലോ വൈഷേബാബ തൻ്റെ ധാർമ്മിക റഫറൻസ് പോയിൻ്റുകളായി മഹാത്മാഗാന്ധിയെയും നെൽസൺ മണ്ടേലയെയും ചൂണ്ടികാണിക്കുന്നു.
കൂടാതെ ഉക്രേനിയൻ വ്യക്തികളിൽ ഹ്രിഹോറി സ്‌കോവറോഡയെയും താരാസ് ഷെവ്‌ചെങ്കോയെയും അദ്ദേഹം കുറിക്കുന്നു.
കുട്ടിക്കാലത്ത്, വൈഷേബാബയ്ക്ക് ക്രാമാറ്റോർസ്ക് മ്യൂസിക് സ്കൂളിൽ പ്രവേശനം ലഭിച്ചിരുന്നില്ല.
അദ്ദേഹത്തിന് സംഗീതപരമായ കഴിവുകളൊന്നും ഇല്ലായിരുന്നു എന്ന് ചൂണ്ടിക്കാട്ടുന്നു.
പാവോ നൂർമി ഇംഗ്ലീഷ് വിലാസം https://ml.wikipedia.org/wiki/Paavo_Nurmi
ലോകം കണ്ട മഹാന്മാരായ ഓട്ടക്കാരിൽ ഒരാളായിരുന്നു പാവോ നൂർമി .
പാവോ നൂർമിക്ക് സമാനതകളില്ല. 'പറക്കും ഫിൻ' എന്ന് വിളിക്കപെട്ട നൂർമി ഒളിമ്പിക്സിൽ ദീർഖ ദൂര ഓട്ടത്തിൽ പത്തു സ്വർണവും മൂന്നു വെള്ളിയും നേടി.
ആധുനിക സങ്കേതങ്ങൾ കായിക വിദ്യയെ യന്ത്ര സമാനമാക്കുന്നതിനു മുൻപ്‌ വിവിധ ദൂരങ്ങളിലായി 22 ലോക റെക്കോഡുകൾ സ്ഥാപിച്ചു.
തെക്ക് പടിഞ്ഞാറൻ ഫിൻലൻഡിലെ തുർകു എന്ന തുറമുഖ പട്ടണത്തിൽ 1897 ജൂലൈ 13നു പാവോ നൂർമി(Pavvo Nurmi) ജനിച്ചു.
ഓട്ടത്തിൽ ആവേശം കൊണ്ട നൂർമി ചിട്ടയായ പരിശീലനം ആരംഭിച്ചു.
1920 ൽ ആൻറ്വേർപിൽ നടന്ന ഒളിമ്പിക്സിൽ 5000 മീറ്ററിൽ വെള്ളിയും 10000 മീറ്ററിലും 8000 മീറ്റർ ക്രോസ് കൺട്രിയിലും സ്വർണം നേടിക്കൊണ്ട് നൂർമി തന്റെ വരവറിയിച്ചു .
അതിനു ശേഷമുള്ള മൂന്നു  വർഷം കൊണ്ട് ഏറ്റവും മികച്ച ദീർഘ ദൂര ഓട്ടക്കാരനായി നൂർമി മാറി.
1921 ജൂൺ   22 നു സ്റൊച്ഖോല്മിൽ 10000 മീറ്ററിൽ നൂർമി ലോക  റെക്കൊഡിട്ടു  1923 ആയപ്പോഴേക്കും ഒരു മൈൽ , 5000 മീറ്റർ, 10000 മീറ്റർ എന്നി മൂന്നിനങ്ങളിലെയും ലോക റെക്കോഡ് നൂർമിയുടെ പേരിലായി കഴിഞ്ഞിരുന്നു.
പാവ്ലോ അവിറ്റബൈൽ ഇംഗ്ലീഷ് വിലാസം https://ml.wikipedia.org/wiki/Paolo_Avitabile
ഇറ്റലിക്കാരനായ ഒരു പട്ടാളക്കാരനും കൂലിപ്പടയാളിയും സാഹസികനുമായിരുന്നു പാവ്ലോ അവിറ്റബൈൽ എന്ന പാവ്ലോ ക്രെസെൻസോ മാർട്ടിനോ അവിറ്റബൈൽ (ജീവിതകാലം: 1791 ഒക്ടോബർ 25 - 1850 മാർച്ച് 28).
സിഖ് രാജാവായ രഞ്ജിത് സിങ്ങിനു കീഴിൽ പെഷവാറിലെ ഭരണകർത്താവായിരുന്ന ഇദ്ദേഹത്തെ തദ്ദേശീയർ അബു തബേല എന്നാണ് വിളിച്ചിരുന്നത്.
ഇറ്റലിയിലെ അമാൽഫിക്കടുത്തുള്ള അഗെറോളയിലെ ഒരു കർഷകകുടുംബത്തിൽ ജനിച്ച ഇദ്ദേഹം നെപ്പോളിയനിക് യുദ്ധങ്ങളിൽ പങ്കെടുക്കുകയും വാട്ടർലൂ യുദ്ധത്തിനുശേഷം പൗരസ്ത്യദേശങ്ങളിലേക്ക് ചേക്കേറുകയും ചെയ്തു.
ആദ്യം പേർഷ്യൻ സൈന്യത്തിൽ പ്രവർത്തിച്ച ഇദ്ദേഹത്തെ 1826-ൽ പഞ്ചാബിലെ സിഖ് രാജാവായ രഞ്ജിത് സിങ് കൂലിക്കെടുത്തു.
1823-ലെ നൗഷേറ യുദ്ധത്തിൽ രഞ്ജിത് സിങ് അഫ്ഗാനികളിൽ നിന്നും കരസ്ഥമാക്കിയ തന്ത്രപ്രധാനവും തർക്കപ്രദേശവുമായ പ്രവിശ്യയായ പെഷവാറായിരുന്നു ഇദ്ദേഹത്തെ ഭരിക്കാനേൽപ്പിച്ചത്.
അവിറ്റബൈലിന്റെ ഭരണത്തിന്റെ ആദ്യദിനങ്ങളിൽ ഓരോ ദിസത്തെ പ്രാതലിനു മുമ്പും അമ്പതു കുറ്റവാളികളെ തൂക്കിക്കൊന്നിരുന്ന നടപടയിലൂടെ ഇദ്ദേഹം കുപ്രസിദ്ധനായിരുന്നു.
അവിറ്റബൈൽ പരുക്കനും ക്രൂരനും വിദ്യാഭ്യാസമില്ലാത്തവനുമാണെങ്കിലും, ഉറച്ച നിലപാടെടുക്കുന്നവനും പ്രവർത്തനനിരതനും ബുദ്ധിമാനുമാണെന്നാണ് അക്കാലത്ത് പെഷവാറിലെ ബ്രിട്ടീഷ് ഉദ്യോഗസ്ഥനായിരുന്ന ഹെൻറി ലോറൻസ് വിലയിരുത്തുന്നത്.
ഹെൻരി രചിച്ച അഡ്വഞ്ചേഴ്സ് ഓഫ് ആൻ ഓഫീസർ ഇൻ ദ സെർവീസ് ഓഫ് രഞ്ജിത് സിങ് എന്ന നോവലിൽ, കാട്ടാളൻമാർക്കിടയിലെ കാട്ടാളൻ (savage among savage men) എന്നാണ് അവിറ്റബൈലിനെ വിശേഷിപ്പിക്കുന്നത്.
എന്നിരുന്നാലും അവിറ്റബൈലിന്റെ ക്രൂരനടപടികൾ പ്രദേശത്ത് ശാന്തി കൈവരിക്കുന്നതിന് സഹായകരമായെന്നും പറയുന്നു.
പാവ്നി പാണ്ഡേ
പാവ്നി പാണ്ഡേ (ദേവനാഗരി: पाव्नि पान्देय ) ഇംഗ്ലീഷ്: Pavni Pandey ഒരു ഇന്ത്യൻ പിന്നണി ഗായികയും സരിഗമപ ലിറ്റിൽ ചാമ്പൻസ് അവസാനപാദമത്സരത്തിൽ എത്തിയ ഗായികയുമാണ്.
അവർ ഹിന്ദിസിനിമയിൽ ഏതാനും ഗാനങ്ങൾ പാടിയിട്ടുണ്ട്.
അടുത്ത കാലത്തിറങ്ങിയ “ റയീസ് ” എന്ന ചിത്രത്തിലെ “ലൈല മെയ്ൻ ലൈല” എന്ന ഗാനം വളരെയധികം ശ്രദ്ധിക്കപ്പട്ടു.
ഗാനങ്ങളുടെ പട്ടിക വർഷം സിനിമ ഗാനങ്ങൾ സംഗീത സംവിധായകൻ സഹഗായകൻ/ഗായിക കുറിപ്പുകൾ 2006 Ek Jind Ek Jaan Cheecho Cheech Ganeriyan Uttam Singh Hans Raj Hans Punjabi Film 2009 Kisaan Jhoomo Re Jhoomo Daboo Malik Daboo Malik, Tarranum Malik, Sujata Majumdar, Abhijit Ghoshal, AD Boyz 2009 Rhyme Time In Toyland Mommy And Daddy Jayesh Gandhi Ketki Pandey Children's Day Special Album 2010 Do Dilon Ke Khel Mein Jaane Kyun Pyaar Mein (Remix) Daboo Malik Daboo Malik 2011 Bodyguard 2013 Policegiri Jhoom Barabar Jhoom Himesh Reshammiya Vineet Singh , Shabab Sabri , Aman Trikha 2014 Gulaab Gang Sharm Laaj Soumik Sen, Sadhu Sushil Tiwari Malabika Brahma 2014 Fugly Lovely Jind Wali 2015 Manjhi - The Mountain Man Gehlore Ki Goriya Sandesh Shandilya Bhavin Shastri 2017 Raees Laila Main Laila Kalyanji–Anandji , Ram Sampath 2015 Phillauri Sahiba Shashwat Sachdev Romy റഫറൻസുകൾ 1 2 3 4 5 6 7 8 {{ cite web }} : Italic or bold markup not allowed in: | publisher= ( help ) ↑
പാവൽ ഇംഗ്ലീഷ് വിലാസം https://ml.wikipedia.org/wiki/Momordica_charantia
രണ്ട് പകുതിയും രണ്ട് ക്രോസ് സെക്ഷനുകളുമുള്ള ഒരു പൂർണ്ണ മോമോഡിക്ക ചരന്തിയ.
ഉഷ്ണ, മിത-ശീതോഷ്ണ മേഖലകളിൽ വളരുന്നതും വെള്ളരി വർഗ്ഗത്തിലുള്ളതും, ഭക്ഷ്യയോഗ്യമായ ഫലത്തിനായി ഏഷ്യ, ആഫ്രിക്ക, കരീബിയൻ പ്രദേശങ്ങൾ എന്നിവിടങ്ങിൽ സമൃദ്ധമായി കൃഷി ചെയ്യപ്പെടുന്നതുമായ ഒരു വള്ളിച്ചെടിയാണ് പാവൽ.
ഇതിന്റെ ഫലമായ പാവയ്ക്ക കയ്പ്പ് രസമുള്ളതുമാണ്, ആയതിനാൽ ഇത് കയ്പക്ക എന്ന പേരിലും അറിയപ്പെടുന്നു.
ആകൃതി, വലിപ്പം, കയ്പ് രുചി എന്നിവയുടെ കാര്യത്തിൽ വളരെയധികം വ്യത്യസ്തത പുലർത്തുന്ന അനവധി ഇനങ്ങൾ പാവലിനുണ്ട്.
ഏഷ്യൻ ഭാഷകളിൽ നിന്ന് കടമെടുത്ത പേരുകളിൽ ലോകവ്യാപകമായി ഇവ അറിയപ്പെടുന്നു.
ഇംഗ്ലീഷിൽ bitter melon, bitter gourd, bitter squash, balsam-pearഎന്നീ പേരുകളിലും ഹിന്ദിയിൽ करेला (കരേല - ഏകവചനം, കരേലൈ ബഹുവചനം) എന്നും തമിഴിൽ பாகல் (പാക്കൽ), பாகற்காய் (പാക്കർകായ്) എന്നീ പേരുകളിലുമാണ് അറിയപ്പെടുന്നത്.
പാവയ്ക്കയുടെ ഉത്ഭവം ഇന്ത്യയിലാണ്.
14-ആം നൂറ്റാണ്ടിൽ ചൈനയിൽ എത്തപ്പെട്ടു.
ഭക്ഷ്യവിഭവം എന്ന നിലയിൽ കിഴക്കൻ ഏഷ്യ, തെക്കൻ ഏഷ്യ, തെക്ക് കിഴക്കൻ ഏഷ്യ എന്നിവിടങ്ങളിൽ  വ്യാപകമായി ഉപയോഗിക്കപ്പെടുന്നു.
മറ്റുഭാഷകളിലെ പേരുകൾ സംസ്കൃതത്തിൽ നിന്നും കടമെടുത്തവ കരേല (करेला) ഹിന്ദി കർഇലി (करइली) - ഭോജ്പുരി കൂഗുവാ -  ചൈനീസ് നിഗോരി - ജാപ്പനീസ് ഗോയാ - ഒക്കിനാവൻ കരേല (કારેલા) - ഗുജറാത്തി കരാല (कारले) - മറാത്തി കക്കരക്കായ - തെലുങ്ക് ഹാഗല - കന്നഡ പാകാൽ (பாகல்) - തമിഴ് കരേല/കരേലി (करेला, करेली / كاريلا), کریلی) സിംഹള കരവില (කරවිල) - ഉറുദു കേരേല (কেৰেলা) - ആസാമീസ് കൊരോല - ബംഗാളി കോറില - ഗയാന മറ്റുപേരുകൾ സെരാസ്സീ (cerasee) - കരീബിയ, ജമൈക്ക അമ്പാലയ/അമർഗോസോ - ഫിലിപ്പീൻസ് പരിയ/പെരിയ/പെയർ - ഇന്തോനേഷ്യ സൊപ്രോപ്പോ - സുറിനാം വിവരണം പാവലിന്റെ ഇല പാവലിന്റെ പെൺ പൂവ്
ഏകദേശം അഞ്ചു മീറ്റർ വരെ നീളമുള്ള വള്ളിച്ചെടിയാണ് പാവൽ അല്ലെങ്കിൽ കൈപ്പ .
( ശാസ്ത്രീയനാമം : Momordica charantia ) .
ചെടിയുടെ തണ്ടിന്റെ ഇരുവശത്തുമായി കൈപ്പത്തിയുടെ രൂപത്തിലുള്ള ഇലകളുണ്ടാകുന്നു.
ഇലകളുടെ അഗ്രഭാഗം മൂന്നു മുതൽ ഏഴ് വരെ ഖണ്ഡങ്ങളായി വേർപെട്ട് കാണപ്പെടുന്നു.
ഇലകൾക്ക് 4 മുതൽ 12 സെന്റീ മീറ്റർ വരെ വീതിയണ്ടാകും.
ആൺ പൂവും പെൺ പൂവും വെവ്വേറെ കാണുന്നു.
പൂക്കൾക്ക് മഞ്ഞനിറവും, കായ്കളുടെ ഉപരിതലം മുള്ളുകൾ പോലെയുള്ളതുമാണ്.
ഈ ഭാഗമാണ് ഭക്ഷിക്കുവാൻ ഉപയോഗിക്കുന്നത്.
കായ്കളുടെ ഉൾഭാഗം പഞ്ഞി പോലെ കാണപ്പെടുന്നു.
ഇതിനുള്ളിൽ പരന്ന വിത്തുകൾ കാണപ്പെടുന്നു.
പഴുത്ത ഫലത്തിന്റെ ഉൾവശത്തിന് ചുവപ്പ് നിറമായിരിക്കും.
കാരവേല്ലം എന്നറിയപ്പെടുന്ന ഇനം കയ്പ്പയ്ക്കയ്ക്ക് വെള്ളരിക്കയുടെ ആകൃതിയും, കുറഞ്ഞ കയ്പുമാണുള്ളത്.
കാരവല്ലി എന്നറിയപ്പെടുന്നതിന് കൂടുതൽ കയ്പ്പും, രൂപം ഉരുണ്ടോ അണ്ഡാകൃതിയോ ആയിരിക്കും.
കാരവല്ലിയെ കാട്ടുപാവൽ എന്നും വിശേഷിപ്പിക്കുന്നു.
പാവലിനെ ബാധിക്കുന്ന രോഗങ്ങളിൽ പ്രധാനം മൊസൈക് രോഗമാണ്.
ഇതിനെ പ്രധാന ലക്ഷണങ്ങൾ ഇലകളുടെ ഞരമ്പുകളിലെ പച്ച നിറം നഷ്ടപ്പെട്ട് മഞ്ഞനിറമാകുകയും ക്രമേണ കുരടിക്കുകയും ചെയ്യും.
ഇങ്ങനെ യുള്ള രോഗം ബാധിച്ച ചെടികൾ വേരോടെ പിഴുതു മാറ്റി നശിപ്പിക്കുക എന്നതാണ് ഏറ്റവും ഫലപ്രദമായ വഴി.
കുമിൾ രോഗവും പാവലിനെ ബാധിക്കുന്ന ഒരു രോഗമാണ്.
ഇലകളുടെ അടിഭാഗം അഴുകുകയും മേൽഭാഗം മഞ്ഞനിറത്തിൽ പൊട്ടുകൾ പോലെ കാണപ്പെടുകയും ചെയ്യുന്ന മൃദുരാമപൂപ്പൽ (ഡൗണി മിൽഡ്യൂ), ഇലകളിൽ പൊടി തൂകിയതുപോലെ ആദ്യം കാണുകയും പിന്നീട് ഇലകൾ മുഴുവനും അഴുകി നശിക്കുകയും ചെയ്യുന്ന ചൂർണ്ണപൂപ്പ് (പൗഡറി മിൽഡ്യൂ) എന്നിവയാണിവ.
ഇവയെ നിയന്ത്രിക്കുന്നതിനായി ഇൻഡോഫിൽ എം.45, അക്കോമിൻ 2 ഗ്രാം ഒരു ലിറ്റർ വെള്ളത്തിൽ നേർപ്പിച്ചത് എന്നീ രാസകീടനാശിനികളും ഉപയോഗിക്കാവുന്നതാണ്.
പാവലിന്റെ ശത്രുക്കളിൽ മുൻ‌നിരയിലുള്ളത് കായീച്ചകളാണ്.
മുട്ടകൾ വിരിഞ്ഞിറങ്ങുന്ന കായീച്ചയുടെ പുഴുക്കൾ കായ്കൾ തുരന്നു കയറി പൂർണ്ണമായും തിന്ന് നശിപ്പിക്കുന്നവയാണ്.
പെൺ കായീച്ചയെ നശിപ്പിക്കുന്നതിനുള്ള ഏറ്റവും നല്ല മാർഗ്ഗം പഴക്കെണിയാണ്.
ഇതിലേയ്ക്കായി ചിരട്ടയിൽ പാളയംകോടൻ പഴം ഞെരടി അതിൽ ഫൂരിഡൻ തരികൾ വിതറി ഒന്നിടവിട്ടുള്ള വരികളിൽ തൂക്കിയാൽ മതിയാകും.
കൂടാതെ ഓരോ ദിവസം ഇടവിട്ട് നനയ്ക്കുകയും വേണം.
ആൺ കായീച്ചകളെ നശിപ്പിക്കുന്നതിനായി മഞ്ഞനിറമുള്ള ബക്കറ്റിന്റെ വശങ്ങളിൽ ദ്വാരങ്ങൾ ഇട്ട് അതിൽ കീടനാശിനി ചേർത്ത വെള്ളം നിറച്ച് നടുക്ക്  ഫിറമോൺ കാർഡ് തൂക്കിയിടുന്നതാണ് ഏറ്റവും നല്ല വഴി.
ഫിറമോൻ കാർഡിൽ ആകർഷിക്കുന്ന  കായീച്ചകൾ കീടനാശിനി ചേർത്ത വെള്ളത്തിൽ വീണ് നശിക്കുകയും ചെയ്യും.
ഇലകളുടെ നീര് ഊറ്റിക്കുടിച്ച് കുരടിപ്പുണ്ടാക്കുകയും മാർദ്ദവം നഷ്ടപ്പെടുത്തുകയും ചെയ്യുന്ന വെള്ളീച്ച, ജാസിഡ് എന്നീ ചെറുകീടങ്ങളെ നശിപ്പിക്കുന്നതിനായി വെളുത്തുള്ളി ചതച്ച്  തളിക്കുകയും ചെയ്യാം.
ഫലം, ഇല, വേര് ഉപയോഗങ്ങൾ
പാവലിന്റെ കായും ഇലയും വേരും ഉപയോഗിക്കുന്നു.
കായുടെ കഴമ്പും, ഇല പിഴിഞ്ഞ നീരും ആമാശയത്തിലെ കൃമി ശല്യത്തിന് കായുടെ നീര് വായ്പ്പുണ്ണിന് ഇല മുലപ്പാൽ വർദ്ധനയ്ക്ക് ഇലയുടെ നീര് രാക്കണ്ണ് കുറയ്ക്കും ചൊറി മൂലക്കുരു കുഷ്ഠവൃണങ്ങൾ പച്ചക്കറി സങ്കരയിനങ്ങൾ പ്രിയ പ്രീതി പ്രിയങ്ക നുറുങ്ങുകൾ
വേലിയിലെ പാവൽ വള്ളിയിൽ കണ്ട പാവയ്ക്കാ പറിക്കുമ്പോൾ, ചേലപ്പറമ്പ് നമ്പൂതിരി നിമിഷകവനത്തിൽ സൃഷ്ടിച്ച ഈ ശ്ലോകം, പാവലിനേയും പാവയ്ക്കായേയും പുകഴ്ത്തുന്നതാണ്:- “ പാടത്തിൽ കര നീളെ നീലനിറമായ് വേലിയ്ക്കൊരാഘോഷമായ് ആടിത്തൂങ്ങിയലഞ്ഞുലഞ്ഞു സുകൃതം കൈക്കൊണ്ടു നിൽക്കും വിധൗ വാടാതേ വരികെന്റെ കൈയിലധുനാ പീയൂഷഡംഭത്തെയും ഭേദിച്ചൻപൊടു കയ്പവല്ലി തരസാ പെറ്റുള്ള പൈതങ്ങളേ! ”
അർത്ഥം: പാടത്തിന്റെ കരയിൽ നീളെ പടർന്ന് വേലിക്ക് അലങ്കാരമായി ആടിത്തൂങ്ങി അലഞ്ഞുലഞ്ഞ് സുകൃതം ഉൾക്കൊണ്ടു നിൽക്കുന്ന പാവൽ വള്ളി പെറ്റുണ്ടായവയും, സ്വാദിന്റെ കാര്യത്തിൽ അമൃതിന്റെ അഹന്ത ശമിപ്പിക്കുന്നവയുമായ കുഞ്ഞുങ്ങളേ, നിങ്ങൾ വാടും മുൻപ് വേഗത്തിൽ എന്റെ കയ്യിൽ വരിക.
ചിത്രങ്ങൾ പാവലിന്റെ ചിത്രങ്ങൾ പാവയ്ക്ക, നെടുകെ ഛേദിച്ചതും പൂവ് ആൺപൂവ് പെൺപൂവ് പാവൽ ചെടി തലപ്പ് ഒരു രാത്രി ദൃശ്യം പാവൽ പൂവ് പാവക്ക പാതി ഉണങിയ പാവക്ക പാവലിന്റെ പൂവ് പാവയ്ക്കകൊണ്ടുണ്ടാക്കിയ ഭക്ഷണ വിഭവങ്ങൾ പാവയ്ക്കയും ഉരുളക്കിഴങ്ങും ചേർത്ത ബാജി സോസും പാവയ്ക്കയും പാവയ്ക്ക അരിഞ്ഞത് വറുത്ത പാവയ്ക്ക തായ്വാനിലെ വിഭവം പാവയ്ക്കയും ഉള്ളിയും ചുവന്നമുളകും ചേർത്ത കറി, തായ്വാനിൽനിന്ന് പാവയ്ക്കയും മുട്ടയും ചേർത്ത കറി, ഫിലിപ്പീൻസിൽ നിന്ന് പാവയ്ക്ക ഭക്ഷ്യ ഗുളികകളാക്കി മാറ്റിയത് ഒക്കിനാവൻ സ്റ്റൈൽ വിഭവം - പാവയ്ക്കയും ചീസും ചേർത്തത് പാവയ്ക്കയും ഉരുളക്കിഴങ്ങും വറുത്തത് പാവയ്ക്കയുടെ ഉള്ളിൽ മറ്റുള്ളവ നിറച്ച് വറുത്ത വിഭവം അവലംബം ↑ മലയാള മനോരമ കർഷകശ്രീ മാസിക.
മേയ് 2010, പുറം 24 1 2 ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് ↑ അമൂല്യശ്ലോകമാല, സമാഹരണം, വ്യാഖ്യാനം, അരവിന്ദൻ(പ്രസാധനം: കറന്റ് ബുക്ക്സ് അഷ്ടാംഗഹൃദയം, (വിവ., വ്യാ. വി.എം. കുട്ടികൃഷ്ണമേനോൻ), സാംസ്കാരിക വകുപ്പ്, കേരള സർക്കാർ ISBN 81-86365-06-0 കവാടം: ജീവശാസ്ത്രം
പയ്യൻ കഥകൾ ഇംഗ്ലീഷ് വിലാസം https://ml.wikipedia.org/wiki/Payyan_Kadhakal
വടക്കേ കൂട്ടാല നാരായണൻകുട്ടിനായർ (വി.കെ.എൻ) രചിച്ച ചെറുകഥയാണ് പയ്യൻകഥകൾ.
1982ൽ ചെറുകഥയ്ക്കുള്ള കേന്ദ്ര സാഹിത്യ അക്കാദമി പുരസ്കാരം ഈ കഥയ്ക്ക് ലഭിച്ചു.
വി.കെ.എൻ തിരഞ്ഞെടുത്ത കഥകൾ എന്ന കഥാസമാഹാരത്തിലെ ഒരു ചെറുകഥയാണിത്.
അവലംബം ↑ ↑ https://mathrubhumi.com/books/stories/bookdetails/2892/vkn-theranjedutha-kadhakal-new#.
WOOKHfni1z0%5Bപ്രവർത്തിക്കാത്ത+കണ്ണി%5D
പയർനീലി ഇംഗ്ലീഷ് വിലാസം https://ml.wikipedia.org/wiki/Euchrysops_cnejus
ഇന്ത്യയിലെ വളരെ ഉയരം കൂടിയപ്രദേശങ്ങളിലൊഴികെ എല്ലായിടത്തും മലേഷ്യൻ പെനിൻസുല മുതൽ ആസ്ത്രേലിയയിലും തെക്കേ ദ്വീപുകളിലും കേരളത്തിലും കണ്ടു വരുന്ന ഒരു ചിത്രശലഭമാണ് പയർനീലി ( Euchrysops cnejus ).
വരണ്ടപ്രദേശങ്ങളിലും കൃഷിയിടങ്ങളിലും കണ്ടുവരുന്ന ചെറുശലഭമാണിത്.
മിക്കവാറും എല്ലാ മാസങ്ങളിലും ഇവയെ കാണാറുണ്ട്.
ആൺശലഭത്തിന് ചിറകിനുമുകൾവശം നീലനിറമാണ്‌.
പെൺശലഭത്തിന് നീലിമയാർന്ന തവിട്ടുനിറവും.
ചിറകിനടിവശത്ത് തവിട്ടുനിറത്തിലുള്ള വരകളും ചെറുപൊട്ടുകളും കാണാം.
വാലിനോട് ചേർന്നുള്ള ഓറഞ്ച് വലയമുള്ള ഇരുണ്ട നീലപൊട്ടുകൾ തമ്മിലുള്ള അന്തരം മാരൻശലഭം (Plains Cupid)ത്തിൽ നിന്ന് വ്യത്യസ്തമായി ഇതിനെ തിരിച്ചറിയാൻ സഹായിക്കുന്നു.
പൂക്കളോട് പ്രത്യേക മമതയുള്ള ഈ ശലഭത്തെ വെള്ളക്കെട്ടിനടുത്തും നനഞ്ഞ പ്രതലങ്ങളിലും കൂടുതലായി കാണാം.
പച്ചനിറത്തിലുള്ള ലാർവകൾക്ക് ഇരുണ്ട പാടുകൾ കാണാം.
പ്യൂപ്പയുടെ നിറവും പച്ചയാണ്‌.
ചിത്രശാല പയർനീലി പെൺശലഭം, ആലപ്പുഴ പയർനീലി ആൺശലഭം ആലപ്പുഴ പയർനീലി പയർനീലി പയർനീലി ബ്ലാത്തൂരിൽ തുമ്പപ്പൂവിൽ നിന്നും തേൻ കുടിക്കുന്ന പയർനീലി അവലംബം പുറം 151.
↑ Euchrysops at Markku Savela's website on Lepidoptera 1 2 ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: ↑ ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: {{ cite book }} :  CS1 maint: date format ( link ) പുറത്തേക്കുള്ള കണ്ണികൾ http://butterflycircle.blogspot.sg/2014/05/life-history-of-gram-blue.html?m=0 Euchrysops cnejus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പരംജിത് ഖുരാന
പരംജിത് ഖുരാന 1956 ആഗസ്റ്റ് 15ന് ജനിച്ചു.
അവർ ചെടികളുടെ തന്മാത്ര ജീവശസ്ത്രം, ജനിതക ഘടനയിൽ ഗവേഷകയായിരുന്നു.
ഡൽഹി സർവകലാശാലയിൽ ചെടികളുടെ തന്മാത്ര ജീവശസ്ത്ര വകുപ്പിൽ പ്രൊഫസറാണ്.
അവർ ഒരുപാട് പുരസ്കാരങ്ങൾ നേടിയിട്ടുണ്ട്.
125ൽ അധികം ശാസ്ത്ര പ്രബന്ധങ്ങൾ പ്രസിദ്ധീകരിച്ചു ജീവചരിത്രം
പരിംജിത് ഖുരാന ഡൽഹി സർവകലാശാലയിൽ നിന്ന് 1975ൽ സസ്യശാസ്ത്രത്തിൽ ബി.എസ്സി.
1977ൽ എം.എസ്സിയും 1978ൽ തത്ത്വശാസ്ത്രത്തിൽ എം.ഫിലും 1983ൽ സസ്യശാസ്ത്രത്തിൽ ഡൽഹി സർവകലാശാലയിൽ നിന്ന് പി.എച്ച്.ഡി.യും നേടി.
വിശിഷ്ടാംഗത്വങ്ങൾ (Fellowships) Fellow of the ഇന്ത്യൻ ശാസ്ത്ര അക്കാദമി (Indian Academy of Sciences]] (2010) ദേശീയ ശാസ്ത്ര അക്കാദമി ([National Academy of Sciences, India) (2003) ദേശീയ കാർഷിക ശാസ്ത്ര അക്കാദമി ([National Academy of Agricultural Sciences) (2014) ഭാരത സർക്കാരിന്റെ ശാസ്ത്ര ശാങ്കേതിക വകുപ്പിന്റെ പ്രൊ..
ജെ.സി. ബോസ് വിശിഷ്ടാംഗത്വം(2012-2017) അവലംബം
പയർവർഗ്ഗങ്ങൾ ഈ ലേഖനം ഫാബേസീ എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
പയർവർഗ്ഗങ്ങൾ ഫാബേസീ (അല്ലെങ്കിൽ ലെഗുമിനേസേ) കുടുംബത്തിൽപ്പെട്ട സസ്യങ്ങൾ ആകുന്നു.
അവയുടെ വിത്ത് കന്നുകാലികൾക്ക് ആഹാരമായും മണ്ണിനെ പുഷ്ടിപ്പെടുത്തുന്ന ജൈവവളമായും ഉപയോഗിക്കുന്നു.
മനുഷ്യൻ ലോകവ്യാപകമായി ആഹാരമാക്കുന്ന ഈ സസ്യങ്ങൾ മാംസ്യത്തിന്റെ വലിയ സ്രോതസ്സുകളാണ്.
പഠാണിപ്പയർ , ബീൻസ് , ചെറുപയർ , വൻപയർ , സോയാബീൻസ് , കടല , നിലക്കടല , മുതിര , ചതുരപ്പയർ , തുവര , ഉഴുന്ന് , ഉലുവ തുടങ്ങിയ ഭക്ഷ്യയോഗ്യമായ പയറുവർഗ്ഗങ്ങൾ ലോകത്തിന്റെ വിവിധഭാഗങ്ങളിൽ വ്യത്യസ്ത കാലാവസ്ഥകളിൽ വളരുന്നു.
പരംജിത് കൗർ ലാണ്ട്രാൻ ഇംഗ്ലീഷ് വിലാസം https://ml.wikipedia.org/wiki/Paramjit_Kaur_Landran
ശിരോമണി അകാലിദളിനെ പ്രതിനിധീകരിക്കുന്ന മൊഹാലി മണ്ഡലത്തിലെ ശിരോമണി ഗുരുദ്വാര പർബന്ധക് കമ്മിറ്റി അംഗമാണ് പരംജിത് കൗർ ലന്ദ്രൻ (പഞ്ചാബി: ਪਰਮਜੀਤ ਕੌਰ ਲਾਂਡਰਾਂ) (ജനനം 29 സെപ്റ്റംബർ 1971).
2011 സെപ്റ്റംബർ 18 ന് നടന്ന തിരഞ്ഞെടുപ്പിൽ അവർ ശിരോമണി ഗുരുദ്വാര പർബന്ധക് കമ്മിറ്റി ഹൗസിലേക്ക് തിരഞ്ഞെടുക്കപ്പെട്ടു.
പഞ്ചാബ് സംസ്ഥാന വനിതാ കമ്മീഷന്റെ മുൻ അധ്യക്ഷയാണ് അവർ.
പഞ്ചാബ് സർക്കാർ സ്പോൺസർ ചെയ്ത ഒരു പദ്ധതി പഞ്ചായത്ത് മഹിളാ ശക്തി അസോസിയേഷൻ അധ്യക്ഷയും ഗവൺമെന്റ് ഓഫ് ഇന്ത്യ സ്പോൺസർ ചെയ്യുന്ന ശിരോമണി അകാലിദളിന്റെ (വനിതാ വിഭാഗം) പ്രസ്, ഓഫീസ് സെക്രട്ടറിയുമാണ്.
2008 മുതൽ 2013 വരെ ഖരറിലെ പഞ്ചായത്ത് സമിതിയുടെ വൈസ് ചെയർപേഴ്സണായി സേവനമനുഷ്ഠിച്ചു.
1971 സെപ്റ്റംബർ 29 ന് ലാൻഡ്‌റാനിൽ ദിൽബാഗ് സിംഗ് ഗില്ലിനും ലാഭ് കൗറിനുമാണ് പരംജിത് കൗർ ലാൻഡ്രൻ ജനിച്ചത്.
ലാൻഡ്രാനിൽ നിന്ന് അവർ ആദ്യകാല സ്കൂൾ വിദ്യാഭ്യാസം പൂർത്തിയാക്കി, ബിരുദാനന്തര ഗവൺമെന്റ് കോളേജ് ഫോർ ഗേൾസ് - സെക്ടർ 11, ചണ്ഡീഗഡ്, ജിസിജി ബിഎയ്ക്കും തുടർന്ന് പട്യാലയിലെ പഞ്ചാബി യൂണിവേഴ്സിറ്റിയിലും എൽഎൽബിക്ക് പോയി.
ഒരു അഭിഭാഷകയെന്ന നിലയിൽ 1996 മുതൽ മൊഹാലിയിലെ ജില്ലാ കോടതികളിൽ 2013 ജനുവരിയിൽ പഞ്ചാബ് സംസ്ഥാന വനിതാ കമ്മീഷൻ അധ്യക്ഷയായി നിയമിക്കപ്പെടുന്നതുവരെ അവർ പ്രാക്ടീസ് ചെയ്തു.
1998-ൽ 27 -ആം വയസ്സിൽ അവരുടെ ജന്മഗ്രാമമായ ലാൻഡ്രാനിലെ സർപഞ്ചായി തിരഞ്ഞെടുക്കപ്പെട്ടു.
അക്കാലത്ത് തന്റെ ഗ്രാമത്തിലെ ഏറ്റവും പ്രായം കുറഞ്ഞ സർപ്പഞ്ചിന്റെ ഓഫീസ് വഹിക്കുന്ന ആദ്യ വനിതയായിരുന്നു അവർ.
2008-ൽ ഖരറിലെ പഞ്ചായത്ത് സമിതി അംഗമായി തിരഞ്ഞെടുക്കപ്പെടുകയും അതിന്റെ വൈസ് ചെയർപേഴ്സണായി തിരഞ്ഞെടുക്കപ്പെടുകയും ചെയ്തു.
2011 ൽ മൊഹാലി നിയോജകമണ്ഡലത്തിൽ നിന്ന് ശിരോമണി ഗുരുദ്വാര പർബന്ധക് കമ്മിറ്റിയുടെ ശിരോമണി അകാലിദൾ സ്ഥാനാർത്ഥിയായിരുന്നു.
സെപ്റ്റംബർ 18 -ന് നടന്ന തിരഞ്ഞെടുപ്പിൽ അവർ എതിരാളിയെ 3182 വോട്ടിന്റെ ഭൂരിപക്ഷത്തിൽ പരാജയപ്പെടുത്തി.
ശിരോമണി അകാലിദളിന്റെ (വനിതാ വിഭാഗം) പ്രസ്, ഓഫീസ് സെക്രട്ടറി എന്നീ പദവികൾ വഹിച്ചു.
2000-ൽ ഗ്രാമീണ, നഗര തിരഞ്ഞെടുക്കപ്പെട്ട പ്രതിനിധികൾ അടങ്ങുന്ന ദേശീയ തലത്തിലുള്ള 11 അംഗ സംഘത്തിലെ അംഗമായി അവർ ജർമ്മനി സന്ദർശിക്കുകയും തദ്ദേശ സ്വയംഭരണ സ്ഥാപനങ്ങളുടെ താരതമ്യ പഠനം നടത്തുകയും ചെയ്തു.
പഞ്ചാബ് സർക്കാരിന്റെ സഹകരണ വകുപ്പിന്റെ സംസ്ഥാന ഉപദേശക സമിതി അംഗം, ജില്ലാ പരാതി പരിഹാര സമിതി അംഗം, മൊഹാലി, മൊഹാലിയിലെ ജില്ലാ വിദ്യാഭ്യാസ ഉപദേശക സമിതി അംഗം എന്നീ നിലകളിൽ അവർ തുടർന്നു.
ലുധിയാനയിലെ ഗുരു അംഗദ് ദേവ് വെറ്ററിനറി ആൻഡ് അനിമൽ സയൻസസ് യൂണിവേഴ്സിറ്റി (GADVASU), 2012 ൽ പഞ്ചാബ് ഗവർണർ ബഹുമാനപ്പെട്ട ശിവരാജ് പാട്ടീൽ അംഗമായി അവരെ നാമനിർദ്ദേശം ചെയ്തു.
2012 സെപ്റ്റംബർ 29 മുതൽ 2012 ഒക്ടോബർ 3 വരെ പാകിസ്താനിൽ നടന്ന ഇൻഡോ-പാക്ക് ഹാർമണി സംബന്ധിച്ച നിയമജ്ഞരുടെ പങ്ക് സംബന്ധിച്ച അന്താരാഷ്ട്ര സമ്മേളനത്തിലും അവർ പങ്കെടുത്തു.
വനിതാ കമ്മീഷൻ NK Sharma thanking Chief Minister Parkash Singh Badal
2013 ജനുവരി 3 -ന് പരംജിത് കൗർ ലാൻഡ്രാനെ മുഖ്യമന്ത്രി പ്രകാശ് സിംഗ് ബാദലിന്റെ നേതൃത്വത്തിലുള്ള പഞ്ചാബ് സർക്കാർ വനിതാ കമ്മീഷൻ അധ്യക്ഷയായി നിയമിച്ചു.
]] NK Sharma, Chief Parliament Secretary and Treasure, Shiromani Akali Dal and staff of Head Office Akali Dal congratulate Paramjit Kaur Landran on her appointment as chairperson of Punjab State Women Commission at Party Headquarters Chandigarh അവലംബം
പരം ഇംഗ്ലീഷ് വിലാസം https://ml.wikipedia.org/wiki/Param
ഭാരതത്തിന്റെ തനതു സൂപ്പർ കമ്പ്യൂട്ടർ ശ്രേണിയാണ് പരം (PARAM).
പുണെ ആസ്ഥാനമായ സെന്റർ ഫോർ ഡെവലപ്മെന്റ് ഓഫ് അഡ്വാൻസ്ഡ് കമ്പ്യൂട്ടിങ്ങാണ് പരം സൂപ്പർ കമ്പ്യൂട്ടറുകൾ രൂപകല്പന ചെയ്യുന്നതും നിർമ്മിക്കുന്നതും.
ഈ ലക്ഷ്യം കൈവരിക്കാൻ ഭാരത സർക്കാരിന്റെ വിവരസാങ്കേതിക വകുപ്പിനു കീഴിൽ സ്വയംഭരണാവകാശമുള്ള സംഘടനയായി സെന്റർ ഫോർ ഡെവലപ്മെന്റ് ഓഫ് അഡ്വാൻസ്ഡ് കമ്പ്യൂട്ടിങ്ങ് 1988-ൽ പുണെയിൽ സ്ഥാപിതമായി.
പരം പദ്ധതിക്കു വേണ്ടി 30 കോടി രൂപ അനുവദിച്ചു.
3 കൊല്ലമായിരുന്നു പദ്ധതിയുടെ ആദ്യം നിശ്ചയിക്കപ്പെട്ട കാലാവധി.
ഈ സമയവും തുകയും നിശ്ചയിക്കപ്പെട്ടത് അമേരിക്കയിൽ നിന്നും ഒരു സൂപ്പർ കമ്പ്യൂട്ടർ വാങ്ങാൻ വേണ്ടി വരുന്ന തുകയും സമയവും കണക്കാക്കിയാണ്.
പരത്തിന്റെ ആദ്യ പ്രോട്ടോടൈപ്പ് 1990-ൽ സൂറിച്ച് സൂപ്പർ കമ്പ്യൂട്ടർ പ്രദർശനത്തിൽ പുറത്തിറക്കപ്പെട്ടു.
1991-ൽ ഭാരതത്തിന്റെ ആദ്യ സൂപ്പർ കമ്പ്യൂട്ടറായ പരം 8000 പ്രവർത്തനക്ഷമമായി.
പരം ശ്രേണി പരം 8000
പരം 8000 1991-ൽ പ്രവർത്തനക്ഷമമായി.
ഇന്മോസ്(Inmos) 8000 ട്രാൻസ്പ്യൂട്ടറുകളാണ് പരം 8000 ഉപയോഗിച്ചിരുന്നത്.64 പ്രോസസ്സറുകളാണ് 8000 ൽ ഉപയോഗിച്ചിരുന്നത്.
പരം 8600
8000 പരിഷ്കരിച്ച് പുറത്തിറക്കിയ 8600 ൽ 256 പ്രോസെസ്സറുകൾ ഉപയോഗിച്ചിരിക്കുന്നത്.
4 ഇന്മോസ് 8000 ചിപ്പുകൾക്ക് ഒരു ഇന്റൽ ഐ860 കോപ്രൊസസ്സർ വീതം 8600ൽ അടക്കം ചെയ്തിരുന്നു.
5 ഗിഗാഫ്ലോപ്സ് വേഗതയാണ് 8600നു ഉണ്ടായിരുന്നത്.
പരം 9900/എസ് എസ്
മോഡുലർ രൂപകല്പനയിൽ ഉണ്ടാക്കിയ പരം 9900 20 മുതൽ 200 വരെ പ്രോസെസ്സറുകളെ അടക്കം ചെയ്യാനുള്ള കഴിവുള്ളതായിരുന്നു.
സൂപ്പർസ്പാർക് പ്രോസെസ്സറുകളാണ് ഉപയോഗിച്ചിരുന്നത്.
അൾട്രാസ്പാർക് പ്രോസെസ്സർ ഉപയോഗിച്ച് പരം 9900/യുഎസ് ഡി ഇ സി ആൽഫ പ്രോസസ്സർ ഉപയോഗിച്ച് പരം 9900/എ എ എന്നീ വിഭാഗങ്ങളും പരം 9900നു ഉണ്ട്.
പരം 10000
1998ലാണ് പരം 10000 നിർമ്മിക്കപ്പെട്ടത്.
വിവിധ സ്വതന്ത്ര നോഡുകൾ സംയോജിപ്പിച്ചാണ് പരം 10000 പ്രവർത്തിക്കുന്നത്.
ഓരോ സ്വതന്ത്ര നോഡും സൺ എന്റർപ്രൈസ് 250 സെർവർ സിസ്റ്റത്തിൽ അധിഷ്ടിതമാണ്.
ഈ സെർവറുകൾ ഓരോന്നും രണ്ട് 400 മെഗാഹെർട്സ് അൾട്രാസ്പാർക് II പ്രോസസ്സറുകൾ ഉപയോഗിക്കുന്നു.
6.4 ഗിഗാഫ്ലോപ്സ് മുതൽ 1 ടെറാഫ്ലോപ്സ് വരെ വേഗത പരം 10000ന്റെ വിവിധ രൂപകല്പനകൾ കാണിക്കുന്നു.
പരം പദ്മ
ഏപ്രിൽ 2003നു പ്രവർത്തന സജ്ജമായ പരം പദ്മ 1 ടെറാഫ്ലോപ് വേഗതയും 1 ടെറാബൈറ്റ് മെമ്മറിയും ഒത്തിണങ്ങിയതാണ്.1 ഗിഗാഹെർട്സ് വേഗതയുള്ള 248 ഐബിഎം പവർ4 പ്രോസസ്സറുകളാണ് പദ്മക്കു ശക്തി പകരുന്നത്.
ഐബിഎം എയിക്സ് (AIX)1.5എൽ ആണ് ഓപ്പറേറ്റിങ്ങ് സിസ്റ്റം .
1 ടെറാഫ്ലോപ്സ് വേഗത മറികടന്ന ആദ്യ ഇന്ത്യൻ സൂപ്പർ കമ്പ്യൂട്ടർ പരം പദ്മ ആണ്.
പരം യുവ
നവംബർ 2008ൽ പ്രവർത്തന സജ്ജമായ പരം യുവ 54 ടെറാഫ്ലോപ്സ് പരമാവധി വേഗത കൈവരിക്കാൻ കഴിയുന്ന സൂപ്പർ കമ്പ്യൂട്ടർ ആണ്.
ഇന്റൽ 73xx അധിഷ്ടിതമായ 2.9 ഗിഗാഹെർട്സ് വേഗതയുള്ള 4608 പ്രോസെസർ കോറുകളാണ് യുവയിൽ പ്രവർത്തിക്കുന്നത്.
25 ടെറാബൈറ്റ് മുതൽ 200 ടെറാബൈറ്റ് വരെ മെമ്മറി യുവക്കുണ്ട്.2013 ഫെബ്രുവരിയിൽ  സി ഡാക്ക്  പരം  2  എന്ന സൂപ്പർ കംപ്യൂട്ടർ വികസിപ്പിച്ചു.
പരം കാഞ്ചൻജംഗ
2016 ഏപ്രിലിൽ പരം കാഞ്ചൻജംഗ എന്ന സൂപ്പർ കംപ്യൂട്ടർ ഐ ഐ ടി സിക്കിമിൻറെ റാവംഗ്ല ക്യാമ്പസിൽ ഉദ്ഘാടനം ചെയ്യപ്പെട്ടു.
പരം ഇഷാൻ
2016 സെപ്റ്റംപറിൽ പരം ഇഷാൻ എന്ന സൂപ്പർ കംപ്യൂട്ടർ ഗുവഹാട്ടി ഐ ഐ ടി ക്യാമ്പസിൽ ഉദ്ഘാടനം ചെയ്യപ്പെട്ടു.
അവലംബം ↑ ↑ ↑ ↑ ↑ {{ cite web }} : Check date values in: | access-date= ( help ) ; Missing or empty | title= ( help ) ↑ {{ cite web }} : | last2= has numeric name ( help ) CS1 maint: extra punctuation ( link ) CS1 maint: numeric names: authors list ( link )
പരംബ്രത ചാറ്റർജി
ഒരു ഇന്ത്യൻ ചലച്ചിത്ര നടനും സംവിധായകനുമാണ് പരംബ്രത ചാറ്റർജി ( ബംഗാളി : পরমব্রত চট্টোপাধ্যায় ; ജനനം ജൂൺ 27, 1981).
ബംഗാളി ടെലിവിഷനിലൂടെയും സിനിമകളിലൂടെയുമാണ് പരമബ്രത തന്റെ കരിയർ ആരംഭിച്ചത്.
വിദ്യാ ബാലൻ , നവാസുദ്ദീൻ സിദ്ദീഖി എന്നിവർക്കൊപ്പം അഭിനയിച്ച കഹാനി (2012) എന്ന ചിത്രത്തിലൂടെയാണ് അദ്ദേഹം ഹിന്ദിയിൽ അരങ്ങേറ്റം കുറിച്ചത്.
അവലംബം പുറംകണ്ണികൾ Parambrata Chatterjee എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് പരംബ്രത ചാറ്റർജി
പയ്യോളി നഗരസഭ ഇംഗ്ലീഷ് വിലാസം https://ml.wikipedia.org/wiki/Payyoli_Gramapanchayat
കോഴിക്കോട് ജില്ലയിലെ കൊയിലാണ്ടി താലൂക്കിൽ പയ്യോളി, ഇരിങ്ങൽ വില്ലേജുകൾ ഉൾപ്പെടുന്ന നഗരസഭയാണ് 22.34 ചതുരശ്ര കിലോമീറ്റർ വിസ്തീർണ്ണമുള്ള പയ്യോളി നഗരസഭ.
നഗരസഭയിൽ 36 വാർഡുകളാണുള്ളത്.
അതിരുകൾ തെക്ക്‌ - തിക്കോടി പഞ്ചായത്ത് വടക്ക് - വടകര നഗരസഭയും മണിയൂർ പഞ്ചായത്തും കിഴക്ക് - മണിയൂർ, തുറയൂർ പഞ്ചായത്തുകൾ പടിഞ്ഞാറ് - അറബിക്കടലും വടകര നഗരസഭയും വാർഡുകൾ
അവലംബം== http://www.trend.kerala.gov.in Archived 2019-09-02 at the Wayback Machine .
http://lsgkerala.in/payyolipanchayat%5Bപ്രവർത്തിക്കാത്ത+കണ്ണി%5D Census data 2001
പയർ ഇംഗ്ലീഷ് വിലാസം https://ml.wikipedia.org/wiki/Yardlong_bean
ഒരിനം വള്ളിച്ചെടിയാണ് പയർചെടി (ശാസ്ത്രീയനാമം: Vigna unguiculata sesquipedalis ).
ഇവയിലുണ്ടാകുന്ന ഭഷ്യയോഗ്യമായ ഫലമാണ് പയർ .
കേരളത്തിലെ കാലാവസ്ഥയിൽ നാടൻപയർ (പെരുംപയർ) വർഷം മുഴുവനും കൃഷി ചെയ്യാം.
തെങ്ങിൻ തോപ്പിൽ ഒരു അടിത്തട്ട് വിളയായും മെയ് സെപ്റ്റംബർ മാസങ്ങളിൽ മരച്ചീനിത്തോട്ടത്തിൽ ഒരു ഇടവിളയായും ഇതു വളർത്താം.
രണ്ടാം വിളക്കാലത്തും വേനൽക്കാലത്തും ഒരുപ്പൂ ഇരുപ്പൂ നിലങ്ങളിൽ പയർ ഒരു തനി വിളയായിത്തന്നെ വളർത്താവുന്നതേയുളളൂ.
വീട്ടുവളപ്പിൽ ഏതു കാലത്തും പയർ വിതയ്ക്കാം.
ഏതുകാലത്തും നാടൻപയർ വളർത്താം.
മഴയെ ആശ്രയിച്ചുളള കൃഷിക്ക്, ജൂൺ മാസത്തിൽ വിത്ത് വിതയ്ക്കാം.
കൃത്യമായി പറഞ്ഞാൽ ജൂണിലെ ആദ്യ ആഴ്ചയ്ക്ക് ശേഷം.
രണ്ടാം വിളക്കാലത്ത് (റാബി) അതായത് സെപ്റ്റംബർ മുതൽ ഡിസംബർ വരെ നെൽപാടത്തിന്റെ ബണ്ടുകളിൽ ഒരു അതിരു വിളയായും പയർ പാകി വളർത്താം.
ഞാറ് പറിച്ചു നടുന്ന അതേ ദിവസം തന്നെ ബണ്ടിന്റെ ഇരുവശത്തും വിത്തു വിതയ്ക്കാം.
നെൽപാടങ്ങളിൽ വിളവെടുപ്പിനു ശേഷം വേനൽക്കാലത്ത് തരിശിടുന്ന വേളയിൽ പയർ ഒരു തനിവിളയായി വളർത്താം.
ഇനങ്ങൾ പച്ചക്കറിക്ക് ഉപയോഗിക്കുന്നവ